90-3.2000

**איגרת לסגל המחקר מס' 90**

***( עמ' 625-630 )***

**הודעות פנימיות**

**·          האיגרת באינטרנט**: ארכיב (החל מעמוד 522 בגיליון מס' 74 מ22/1095-) והגיליון החדש בכתובת /http://briefcase.yahoo.com/ziderman\_il

        ·          **מיקבץ מפורט של זכויות דירוג מחקר** הופץ ב4/8/98- באיגרת מס' 76 ( עמ' 553-561 ).

**·          התקשי"ר באינטרנט**: בכתובת <http://www.civil-service.gov.il/takshir/L1-1.HTM/>

        ·          **מיסוי שבתון**: ייעוץ וטיפול ניתנים באופן פרטי ע"י רו"ח בצלאל בר-לב, טל' 09-7675264.

        ·          **גזבר האיגוד** ד"ר מאיר פילובסקי (טל' 03-9683473) מטפל בגביית דמי קרן המדען (600 ש"ח לשנה) ובאספקת גיליונות האיגרת.

        ·          **חברות בהסתדרות הכללית**: באם מנכים ממשכורתך 67 ש"ח *דמי טיפול מקצועי-ארגוני*(0.7%), יש להודיע למעסיק לשנות את שיעור הניכוי שיהיה 0.9% (המקסימום 86 ש"ח לחודש). באם לא מנכים כלל, נא להסדיר את הצטרפותך בטל' 1-800-505350, עם תשלום דמי החבר בסך 25 ש"ח לחודש (גמלאי 12 ש"ח) - כהוראת קבע בח-ן בנק או בכרטיס אשראי עם ניכוי אחד לחודשיים. ***וזאת בכדי לתמוך בקיום האיגוד***.

        ·          **האסיפה הכללית *של מרכז האיגוד נקבעה ליום ג' 3/10/00 בבית דגן בשעה 16:00. על סדר היום: בחירות ליו"ר האיגוד, למזכירות ולוועדת הביקורת; אישור דוחות כספיים ועוד. נציגי כל הסניפים וחברי כל מוסדות האיגוד מתבקשים להבטיח את השתתפותם באירוע מרכזי זה ולמקרה הצורך למנות ממלא-מקום***.

        ·          **ישיבת המזכירות** הבאה נקבעה ל7/9/00- בבית דגן בשעה 16:00.

***בגיליון הזה:***

***·          מתוך יומן יו"ר האיגוד***

        ***·***          ***מדיניות האיגוד בסוגיות ארגון המו"פ הממשלתי וניהולו***

        ***·***          ***רשימת מוסדות המחקר הממשלתי***

***·          הוגדל סולם השכר בעוד 5.06%***

**מתוך יומן יו"ר האיגוד**

***23/5/2000*** – נש"מ הודיעה לחבר סגל המחקר במשרד החקלאות כי החשב הכללי אישר לו בדיעבד תשלום **תוספת תפקיד**בעד 7 שנים רטרואקטיבית, לאחר שלא טרח המשרד לבצע ביוזמתו את התשלום שהגיע לו ע"פ ההסכם הקיבוצי עם האיגוד מבלי שיבקש זאת העובד.

***28/6/2000***– הוגש למוסד לבוררות מוסכמת מסמך התגובה שלנו לסיכומי המדינה בהליך הדן בתביעתנו לתשלום **תוספת מחקר חקלאי בשיעור 15%** בממ"ח ובשו"ט לחברי האיגוד ולגמלאיו. זה השלב האחרון בהתדיינות זו לפני מתן פסק הבוררות.

***13/7/2000*** – בישיבת **ועד סגל המחקר בממ"ח** בהשתתפותי, הוסדרו דרכי הטיפול בסוגיות: מעבר מהנדסי מחקר לדירוג המחקר; הגדלת שיעור הוותק בגמלה; שעון נוכחות; הנוהל למינוי ראש ממ"ח.

***25/7/2000*** – בישיבת היכרות עם המנהל החדש של **המכון הגיאולוגי** חברנו ד"ר עמוס ביין, נדונו: הרכב ועדת הבוחנים למינוי מנהל המכון; שכר עידוד; תקני דירוג המחקר; נהלי קק"מ.

***27/7/2000*** – בישיבת ועד סגל המחקר בממ"ח בהשתתפותי, נשקלו האפשרויות לעדכון ההוראות הנוגעות ל-**ועדת ערער**, המטפלת בפניות חברים הטוענים לשיקולים זרים בקבלת החלטה שלילית לגביהם בוועדה הפרופסיונלית.

***27/7/2000*** – בישיבה מס' 4/2000 של **מזכירות האיגוד**, אושרה הגשת 5 תביעות משפטיות באמצעות הלשכה המשפטית של האג"מ. כמו-כן, נקבעו דרכי הטיפול בסוגיות: הגדלת הוותק בגמלה בעד חלקי שנת העבודה האחרונה; רציפות השימוש בקק"מ ע"י גמלאים המועסקים; תשלום לעובד של דמי הכרטיסים בשבתון.

**מדיניות האיגוד בסוגיות ארגון המו"פ הממשלתי וניהולו**

לפי בקשתו של שר המדע מר מתן וילנאי, הגשתי לו את המסמך שלהלן ב20/7/2000-.

**1.      הקדמה**

מחקר ופיתוח מדעי וטכנולוגי במדינת ישראל מתנהל בארבעה מגזרים: בתעשייה, באקדמיה, במערכת הביטחון ובמשרדי הממשלה. מסמך זה דן במגזר הממשלתי, שבו פועלים מוסדות מחקר במסגרת התקציבים של משרדי הממשלה השונים ובאחריותם.

בנספח מוצגת רשימת מוסדות המחקר הממשלתיים המוכרים, למעט אלה של מערכת הביטחון.

עקב המעורבות הישירה של הממשלה בהפעלת מוסדותיה המדעיים, מן הראוי שתקבע בדחיפות מדיניות ממוקדת בעניינים המשותפים לכלל המוסדות האלה. הדבר נחוץ בכדי לטפח הפקת מיטב התועלת מהשקעותיה של המדינה בסגל המחקר המועסק על ידה ובמתקנים בבעלותה העומדים לרשותם.

לשם כך, יש לגבש התארגנות מקצועית של מוסדות המחקר הממשלתיים, וזאת בנפרד משאר המגזרים הנ"ל ומפורום המדענים הראשיים.

**2.      היבטים לאומיים**

בהתחשב בתפוקה הגבוהה הנובעת ממחקר מדעי הן בפיתוח משקי והן בקידום חברתי-אנושי, אין להתייחס לתקציב המו"פ כ-"הוצאה" גרידא כי אם כ***-השקעה בתשתיות הלאומיות***.

אנו עדים להתפתחות מוסדות המחקר של הרשות הפלשטינאית בתחומים של משק המים, אוצרות הטבע, חקלאות, גיאולוגיה, איכות הסביבה, מטאורולוגיה ועוד. הם מגייסים עכשיו מומחים פלסטיניים שחיים בחו"ל. אנו חלוקים על השימוש במשאבי טבע משותפים, ולנו לא יהיו כלים מקצועיים להתמודד אתם בוויכוח זה באם לא נדאג אנחנו להעסיק מדעני מחקר המתמחים בתחומים האמורים.

**3.      העסקת מדענים בדירוג המחקר הממשלתי**

דירוג עובדי המחקר הממשלתי הוא דירוג מקצועי-הישגי המקביל לדירוג הסגל האקדמי, שבכוחו למשוך את מיטב המדענים לשירות הממשלה. דירוג המחקר האחיד מאפשר ניידות בהעסקת מדענים בין מוסדות המחקר הממשלתיים, לשכות מדענים ראשיים, מינהלי המחקר ומוסדות ההשכלה הגבוהה. דירוג מחקר מבטיח למדעני הממשלה את תנאי ההעסקה הייחודיים המקובלים בעיסוקם.

***המלצה א'*: תקנים ומשרות חולפות, המאוישים ע"י מדענים העוסקים בביצוע או בניהול מו"פ מדעי וטכנולוגי במוסד מחקר ממשלתי, יהיו פתוחים להעסקה בדירוג המחקר.**

***המלצה ב'*: מדענים המועסקים בלשכות המדענים הראשיים ובמינהלי המחקר ידורגו בדירוג המחקר.**

**4.      אישור ההכרה במוסד מחקר ממשלתי**

כאשר מוסד ממשלתי כלשהו מבקש להיות מוכר לצורך דירוג חוקריו בדירוג הנחקר, עליו לקבל הכרה כ-"מוסד מחקר" על פי אמות מידה מדעיות הקבועות בתקשי"ר 03.243. כעת עומד על הפרק אישור ההכרה בשירות המטאורולוגי, ביחידות המו"פ בבתי החולים והמרכזים הרפואיים הממשלתיים ובמרכז למיפוי ישראל.

***המלצה ג'*: האישור להכרה ביחידה או מוסד כ-"מוסד מחקר" לצורך דירוג מדעניו בדירוג המחקר יינתן ע"י שר המדע בהתייעצות עם נציב שירות המדינה והמדען הראשי במשרד הממונה, וזאת על סמך המלצת ועדה מדעית בלתי תלויה שתוקם לשם כך ע"י שר המדע.**

***המלצה ד'*: האישור לסגירת מוסד מחקר יינתן ע"י שר המדע לבקשת השר הממונה, על סמך המלצת ועדה מדעית בלתי תלויה שתוקם ע"י שר המדע לבדיקת העניין.**

**5.      הקמת פורום מוסדות המחקר הממשלתיים**

לא קיים כיום גוף המייצג את מוסדות המחקר הממשלתיים, לשם גיבוש פתרונות לבעיות משותפות, תיאום שת"פ מדעי ביניהם וקישור מול משרד המדע.

***המלצה ה'*: מוקם בזה *פורום מוסדות המחקר הממשלתיים*, שחבריו: שר המדע, יו"ר; מנהלי מוסדות המחקר הממשלתיים בשירות המדינה, החברות הממשלתיות והמו"פים האזוריים; מנכ"ל משרד המדע, מרכז הפורום; המדען הראשי במשרד המדע; ראשי מינהלי המחקר; ויו"ר איגוד סגל המחקר.**

**תפקידי הפורום יהיו:**

**·לייצג את מוסדות המחקר הממשלתיים;**

**·לגבש פתרונות לבעיות משותפות;**

**·לתאם שת"פ מדעי ביניהם;**

**·לקשר מול משרד המדע;**

**·להקים ועדות-משנה לטיפול בענייניים מוגדרים;**

**·לבצע כל מטלה אחרת שיטיל עליו שר המדע.**

6.      **מינוי מדענים ראשיים**

על פי התקשי"ר בנסמן (ה) של פסקה 12.362, המשרד הנוגע בדבר מציג בפני ועדת הבוחנים של נציבות שירות המדינה מועמד אחד בלבד למילוי משרת מדען ראשי. אין פרסום פומבי של המשרה להזמין הצגת מועמדויות, ואין מרכיב תחרותי בבחירת מדען ראשי, שהם מרכיבים חיוניים בהשגת מיטב המועמדים.

***המלצה ו' בעניין ועדת בוחנים למשרות מדען ראשי*** (במקום פסקה 12.362(ה) בתקשי"ר)***:***

**לאחר פרסום המשרה ואיתור מועמדים מתאימים על ידי המשרד או יחידת הסמך בהתייעצות עם משרד המדע, תימסר על כך הודעה בכתב לנציבות שירות המדינה. המועמדים המתאימים יופיעו בפני ועדת בוחנים בת חמישה חברים בהרכב הבא:**

**(1)    יושב ראש – נציג נציב שירות המדינה, שימונה מתוך רשימה של עובדי מחקר בשירות המדינה שאינם עובדים במשרד הקולט או במשרד המדע, שהיא מוסכמת בין הנציב, מנכ"ל המשרד הקולט ואיגוד סגל המחקר.**

**(2)    חבר – נציג מטעם שר המדע**

**(3)    חבר – נציג מטעם שר המשרד הקולט**

**(4)    חבר – נציג ציבור, איש מדע מומחה בתחום התמחות המשרה, שאינו עובד מדינה**

**(5)    חבר – נציג מטעם איגוד סגל המחקר**

**החלטות הוועדה תימסרנה בכתב, ע"י נציבות שירות המדינה למשרד הקולט, למזכיר הממשלה, למשרד המדע ולמועמדים כנדרש.**

**מוסדות המחקר הממשלתיים**

|  |  |
| --- | --- |
| ***מוסדות המחקר*** | ***מספר חברי סגל המחקר*** |
|   |   |
| **משרד החקלאות** | **311** |
| **מינהל המחקר החקלאי (מכון וולקני) \*** |  |
| *המכון הווטרינרי \** |  |
| *התחנה לחקר הסחף \** |  |
| *תחנת ניסיונות ערבה* |   |
| **משרד התשתיות הלאומיות** | **124** |
| **מינהל המחקר למדעי האדמה \*** |  |
| *המכון הגיאולוגי \** |  |
| *חקר ימים ואגמים לישראל בע"מ* |  |
| *המכון הגיאופיסי לישראל* |  |
| *השירות ההידרולוגי \** |  |
| **משרד התעשייה והמסחר** | **30** |
| *תמ"י (כי"ל)* |  |
| ***המעבדה הלאומית לפיסיקה \**** |   |
| *המכון לחקר קרמיקה וסיליקטים* |  |
| *מינהל המחקר התעשייתי \** |   |
| **משרד המדע** | **61** |
| **מו"פ אגודת הגליל** |  |
| *מיג"ל* |  |
| *מרכז קטיף לחקר מדבריות החוף* |  |
| *מרכז מדע רמון* |  |
| *המכון לחקר הגולן* |  |
|  |  |
| **סה"כ** | **526** |

\*שירות המדינה

**נערך ע"י*איגוד סגל המחקר 1998***

**הוגדל סולם השכר בעוד 5.06%**

באיגרת הקודמת פרסמתי בעמוד 621 לוח עידכוני סולם השכר מאז נובמבר 1999 בשיעור 14.61%. אבקש להבהיר שמועדי העדכונים בלוח שם מתייחסים ליום תשלום השכר ***בעד משכורת החודש הקודם***.

במשכורת חודש יוני המשולמת ב1/7/00- שולם עוד עדכון של 2.7%, וכן במשכורת יולי המשולמת ב1/8/00- שולם עוד עדכון בשיעור 2.3%, כך שסה"כ שיעור הדגלת השכר מגיע מאז 1/10/99 מגיע ל20.41%-.

סולם השכר המעודכן ליולי המשולם ביום 1/8/00 ניתן להלן:

|  |  |  |  |
| --- | --- | --- | --- |
|   | *משכורת משולבת 7/2000-* | *מענק שבתון, $ לחודש (4)* |   |
| *דרגה* | *יסוד,**ש"ח* | *גרירת ותק (1)* | *ותק שהייה בדרגה(2)* | *שיא שכר קדום              (3)* | *מ10/99-*(יש***להוסיף*** ותק) |
| א1 | 7,582.45 | 27.5% | 2.5% X 22 שנים+ 1.825% בשנה 231.84325%+ ,,   24+ 1.86617% ,,   25 |    88.03442% | 4,908 |
| א | 6,878.81 | 20% | 2.5% X 10 שנים | 45% | 3,961 |
| ב | 6,254.82 | 12.5% | 2.5% X 7 שנים | 30% | 3,117 |
| ג | 6,153.66 | 7.5% | 2.5% X 4 שנים | 17.5% | 2,551 |

|  |  |  |
| --- | --- | --- |
| *דרגה* | *משכורת משולבת תחילית,**ש"ח* | *תוספת ותק שנתית (5),**ש"ח* |
| ד(ד"ר) | 5,869.46 | 54.22 |
| ד | 5,469.16 | 54.22 |
| ה2 | 5,161.68 | 50.74 |

***ההערות****בסוגריים שבלוח מופיעות בעמ' 553 של איגרת מס' 76.*